Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 1 Pv 708/12/1105	Bratislava V, 14.8.2013
EEČ : 2-12-298-2013

U Z N E S E N I E

Trestná vec:	obvinený XXXXX 
Trestný čin:	krádež spolupáchateľstvom podľa § 9 odsek 2, § 247 odsek 1 písmeno b), odsek 2 Trestného zákona číslo 140/1961 Zbierky zákonov v znení zákona číslo 233/1995 Zbierky zákonov a iné trestné činy

Rozhodol: 	prokurátor Okresnej prokuratúry Bratislava V
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
vedené na tom skutkovom základe, že:

1.	dňa 22.10.1993 v čase od 23.00 hod. do 04.20 hod. dňa 23.10.1993 sa spolu s obvineným XXXXX v Bratislave na Lotyšskej ul. sa vlámal do vozidla zn. FIAT 125 P modrej farby, ŠPZ: XXXXX, z ktorého nič neodcudzili, majiteľom ktorého je XXXXX, nar. XXXXX, trv. bytom XXXXX, XXXXX

2.	dňa 22.10.1993 v čase od 23.00 hod. do 04.20 hod. dňa 23.10.1993 sa spolu s obvineným XXXXX v Bratislave na Estónskej ul.  vlámali do vozidla zn. Škoda 100, modrej farby, ŠPZ: XXXXX tak, že vytlačili vetracie okienko trojuholníkového tvaru na pravých predných dverách vozidla a následne z neho odcudzili koženú brašňu hnedej farby s rôznym náradím a inštalatérskymi súčiastkami v hodnote 39,83 euro (1200,-Sk) ku škode majiteľa XXXXX, nar. XXXXX, trv. bytom XXXXX, XXXXX,

3.	dňa 22.10.1993 v čase od 23.00 hod. do 04.20 hod. dňa 23.10.1993 sa spolu s obvineným XXXXX v Bratislave na Lotyšskej ul. vlámali do vozidla zn. LADA 2103, zelenej farby, ŠPZ: XXXXX tak, že vytlačili vetracie okienko na pravých predných dverách auta, z ktorého nič neodcudzili, ktorého majiteľom  je XXXXX, nar. XXXXX, trv. bytom XXXXX, XXXXX,

4.	dňa 22.10.1993 v čase od 23.00 hod. do 04.20 hod. dňa 23.10.1993 sa spolu s obvineným XXXXX v Bratislave na Bieloruskej ul. vlámali do vozidla zn. LADA 2103, hnedej farby, ŠPZ: XXXXX tak, že vytlačili vetracie okienko na pravých predných dverách auta, z ktorého nič neodcudzili, ale poškodili kryt volantu aj spínacej skrinky ku škode majiteľky XXXXX,  nar. XXXXX,   trv. bytom XXXXX, XXXXX,

5.	04.09.1995 v čase od 07.30 do 11.30 hod. spolu s obvineným XXXXX a XXXXX v Bratislave na Gwerkovej ul. č. 33 na 3 posch. vykonali krádež vlámaním tak, že nezisteným predmetom po odmontovaní ochrannej lišty rozlomili vložky zámku zn. FAB a po vniknutí do bytu odcudzili z tohto 1 ks horský bicykel zn. Johnson v.č. HD 1100042, 1ks videorekordér zn. Panasonic typ NV-J23MC, v.č. K1KL04389 aj s diaľkovým ovládaním, 5ks videokaziet zn. BASF, RAKS a Phillips a 20ks pamätných mincí v nominálnej hodnote od 100 do 500 korún, čím poškodenému XXXXX, nar. XXXXX, trv. bytom XXXXX, XXXXX bola celkove spôsobená škoda vo výške 957,65 euro (28.850,- Sk),

6.	06.09.1995 v čase od 06.45 hod. do 13.15 hod. spolu s obvineným XXXXX a XXXXX v Bratislave na Lachovej ul. č. 29 na 7 posch. vykonali krádež vlámaním do bytu tak, že nezisteným predmetom rozlomili vložku zámku zn. FAB a po vniknutí do bytu z tohto odcudzili 1ks FTV prijímač zn. Phillips s diaľkovým ovládaním, 1ks fritézu zn. Moulinex, 1ks elektrický otvárač na konzervy, 7ks zlatých prsteňov, retiazku a dva prívesky, čím poškodenej XXXXX, nar. XXXXX, trv. bytom XXXXX, XXXXX, spôsobil škodu vo výške 1.261,37 euro (38.000,-Sk).

lebo je trestné stíhanie neprípustné podľa § 9 odsek 1 písmeno d Trestného poriadku (v trestnom stíhaní nemožno pokračovať a musí byť zastavené proti tomu, kto zomrel).

Odôvodnenie:
Vyšetrovateľ OR PZ v Bratislave V v konaní pod ČVS: ORP- 1076/2-OVK-B5-1994 vedie trestné stíhanie pre vyššie uvedené skutky. Obvinenie pre skutky 1-4 bolo obvinenému XXXXX vznesené uznesením vyšetrovateľa PZ Obvodného úradu vyšetrovania PZ SR Bratislava 2 ČVS: VP-2801/10-02-04/93 zo dňa 15.2.1994. Obvinenie pre skutky 5-6 bolo obvinenému XXXXX vznesené uznesením vyšetrovateľa PZ Obvodného úradu vyšetrovania PZ SR Bratislava 5 ČVS: VP-1076/94 zo dňa 24.1.1996.

 Dňa 29.7.2013 predložil vyšetrovateľ PZ spis prokurátorovi s návrhom na zastavenie trestného stíhania voči obv. XXXXX. 

	Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel.

	Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.
	
	Počas vyšetrovania bolo zistené, že obv. XXXXX zomrel dňa 6.2.2011, čo preukazuje úmrtný list vydaný Matričným úradom Bratislava - Staré Mesto, zväzok 68, ročník 2011, strana 161, por. č. 133.

	V zmysle ustanovenia § 9 ods. 1 písm. d) Trestného poriadku sa trestné  stíhanie stalo neprípustné, nakoľko ak už bolo trestné stíhanie začaté, nemožno v ňom pokračovať a musí byť zastavené proti tomu, kto zomrel. 

	Vzhľadom na uvedené skutkové a právne skutočnosti je zrejmé, že vo veci sú splnené zákonné predpoklady na postup podľa § 215 ods. 1 písm. d) Trestného poriadku, a preto som rozhodol tak, ako to je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Peter Krajčovič
prokurátor